Andrej Arsjavin

Andrej Sergejevitsj Arsjavin (russisk: Андрей Сергеевич Аршавин) (født 1981) er en russisk tidligere fotballspiller. Han var også kaptein på det . Han har vunnet UEFA-cupen og UEFA Super Cup med Zenit.

Han ble i 2006 kåret til Årets russiske spiller.

 Klubbfotball 
 Zenit St. Petersburg 
Han har per 25. juli 2008 scoret 47 mål på 217 kamper for denne klubben.

Tidlig i juli 2008 kom  med et bud på 120 millioner kroner for Arsjavin, men Zenit St. Petersburg avslo budet.   En ikke navngitt engelsk klubb skulle ifølge Arsjavins agent ha bydd 200 millioner kroner. 
I slutten av juli 2008 ble det kjent at Arsjavin hadde forhandlet seg frem til en avtale med Tottenham Hotspur om sine personlige vilkår.  Da Zenit avlyste et møte om Arsjavin med Spurs, gikk Andrej i august til det uvanlige skritt å gå til streik mot sin egen klubb i protest, da Arsjavin angivelig skulle ha blitt lovet å få forlate Zenit dersom det kom et bud på minst 120 millioner kroner, noe Spurs hadde oppfylt. 

 Arsenal 
Tirsdag 3. februar 2009 bekreftet både Zenit og Arsenal at Arsjavin var blitt en Arsenalspiller.
Overgangen var full av kaos på grunn av forferdelig snøvær i London. På grunn av det, valgte The FA å forlenge fristen for Arsenal. Det startet mandag 2. februar 2009 med at Arsjavin hadde signert og gått gjennom legesjekken. Dette skjedde etter 18.00 og med det over deadlinen. FA måtte på grunn av det, gå gjennom noen papirer som tok tid. Først tirsdag ettermiddag kunne Arsenal presentere Arsjavin med draktnummer 23.
Mandagen var preget av mye frem og tilbake. Først var en talsmann fra Zenit ute og sa at avtalen var gått i vasken, men ikke lenge etter kom Wenger ut og sa at i løpet av kvelden ville han komme med positive nyheter.

Hans første mål kom i en hjemmekamp den 14. mars 2009 mot Blackburn Rovers FC, der han først skåret etter to minutter i seriekampen, før han doblet med nok et mål etter 65 minutter.

Den 21. april klarte han bragden å skåre hele fire mål i 4–4-kampen for «The Gunners» på Anfield mot Liverpool FC, der Yossi Benayoun og Fernando Torres skåret to hver for «The Reds».  

 Landslagsspill 
Arsjavin hadde sin landslagsdebut i mai 2002 i en kamp mot . Han spilte for  under EM i fotball 2008, og imponerte med sitt spill, bl.a skåret Arsjavin et av målene da  ble slått 2–0 i gruppespillet og dermed ut av EM, samt da  ble slått 3–1 i kvartfinalen. Russland tapte semifinalen 3–0 for de senere EM-vinnerne , og fikk bronsemedalje sammen med .

Arsjavin ledet det russiske laget som kaptein i kvalifiseringen til VM i 2010. Laget endte på andreplass i sin gruppe og ble så slått ut av  i play-off. Arsjavin og Russland fikk dermed ikke delta under VM i Sør-Afrika.

 Meritter 

 3.-plass i EM i fotball: 2008

Zenit St. Petersburg
 Den russiske cupen: 2003
 Seriemester i Russland: 2007
 UEFA-cupen: 2007/08
 UEFA Super Cup: 2008

Individuelt
 Årets spiller i Russland 2006
 Årets spiller i de tidligere Sovjet-republikkene 2007 (kåret av Sport-Express og femten aviser i de tidligere landene)
 Årets spiller i de tidligere Sovjet-republikkene 2008 (kåret av Sport-Express og femten aviser i de tidligere landene)

 Personlig liv 
Far til Andrej Arsjavin, Sergej, var en talentfull amatørfotballspiller. Det var hans far som overtalte ham til å spille fotball etter at han selv ikke slo gjennom. Sergej Arsjavin døde av hjertesvikt i en alder av 40.

Andrej Arsjavin er gift med Julija og de har sønnen Artjom og datteren Jana sammen.
Arsjavin er ambassadør for SOS Barnebyer og har sin egen kleskolleksjon.

 Referanser 

 Eksterne lenker 


  Klubbprofil

Kategori:Russiske fotballspillere
Kategori:Spillere i Fotball-EM 2008
Kategori:Spillere i Fotball-EM 2012
Kategori:Fotballspillere for FK Zenit St. Petersburg
Kategori:Fotballspillere for Arsenal FC
Kategori:Fotballspillere for FK Kuban Krasnodar
Kategori:Fotballspillere for FK Kairat
Kategori:Personer fra St. Petersburg